JohanHeinsen/ENO huggingface dataset:
Viborger Samler, 1840-04-14
London, den 30te Marts. Den meget omtalte Enighed imellem de store Magter angaaende Orientens forviklede Forhold synes at foranledige grundet Frygt Den mægtige Phalaux trues med et nyt Frafald. Østerrig gjør nemlig Mine til at tillægge Frankerigs Skridt mere Vægt, end Lord Palmerston hidtil har anet. J en Samtale med Paschaerne Chosrew og Reschid har den østerrigske Jnternuntius tilraadet Porten at knytte directe Underhandlinger med Mehemed Ali, og hentydet paa den vigtige Omstændighed, at Frankerig ikke med Hensyn til Mehemeds Fordringer paa Syrien vil indvilge i voldsomme Skridt imod denne, at det (Frankerig) har meddeelt de intervenerende Magter sin Beslutning i et Slags Ultimatum, og at det endog er tilsinds i Tilfælde af Krig at stille sig paa Mehemeds Side. J saadant Tilfælde vilde Østerrig strengt overholde sin Neutralitet, og af denne Stat kunde derfor Porten ikke gjøre Regning paa Bistand. En hidtil hemmeligholdt Overeenskomst, ifølge hvilken Butenie umiddelbart kan disponere over 30,000 Russer, der ere opstillede ved den asiatiske Grændse, uden at oppebie yderligere befaling fra St. Petersburg, tør maaskee have bidraget ikke lidet til den af Østerrig fattede Beslutning.
Viborger Samler, 1840-04-14
Paris, den 26de Marts. Det synes, at Guizot er tilfreds med sit Ophold i London, og at han staaer paa den bedste Fod med Lord Palmerston, der rigtignok endnu med Haardnakkenhed bliver ved den Sætning, at Mebemeds Magt ei maa forøges paa Portens Regning. Dog skal Lorden indsee, at der neppe gives et Middel til at kunne tvinge den ægyptiske Pascha, og at man kun ad Underhandlingernes Vei kan vente at opnaae det hidtil forgieves søgte Resultat. Det er Alt, hvad Frankerig ønsker, thi nu kan denne Magt bevæge sig meere frit i de Underhandlinger, der snart skulle aabnes i London. Saaledes synes Alt at kunne berettige til den rimelige Formodning, at det orientalske Vilderede vil kunne udjevnes paa en fredelig Maade.
Viborger Samler, 1840-04-14
Spanien. J en vis Afstand, skriver Emancipation, viser Juntaen i Berga sig mørk og skrækkelig, ligesom Timændsraadet. Dens natlige Færd, forenet med den Uvished, der endnu svæver over Cabreras Sundhedstilstand og Opholdsted, er det eneste, der giver de carlistiske Anliggenders sidste Retning en melodramatisk Jnteresse. – Man erindre sig den Skjebne, denne souveraine Commission beredede Grev d'Espanna; nu har den ladet Canonicus Tristany fusillere tilligemed fire Anførere, for det politiske Parti Agraviados. Denne Tristany, bekjendt under Navnet Mosen Benet, var en Catalonier, og kom til Navarra kort førend Conventionen til Ber gara. For kort Tid siden var han, efter at have skuffet Politiet, igjennem Dalen Andorra vendt tilbage til Catalonien, og de forbryderske og afskyelige Handlinger, hvori han har gjort sig skyldig, have nu saaledes erholdt deres fortjente Løn. Har Juntaen til Hensigt ene at ville forlige sig med de Constitutionelle, eller kan den ikke taale nogensomhelst anden Auctoritet ved Siden af sig? – Conjuncturerne ere saaledes ikke gunstige for Cabrera, der er dragen til Catalonien. Feltherren er, i Don Carlos's Navn, Generalcapitain i Riget; Juntaen har installeret sig som den øverste Regjeringssauctoritet: letter Conflicter, der kun kunne paaskynde Borgerkrigens Ophør. Om føie Tid ville vore Spaadomme gaae i Opfyldelse. Frankerig. Den nye Conseilspræsident, Thiers, er med 254 iblandt 255 Stemmer atter valgt til Deputeret for Staden Aix. Ministeren for det Jndre, Remusat er ligeledes valgt til Deputeret for Muret med 307 iblandt 311 Stemmer. – De franske Marschaller ere: Moncey, Hertug af Conegliano, 85 Aar; Soult, Hertug af Dalmatien, 69 Aar; Victor, H. af Bellund, 75 Aar; Macdonald, H. af Tarent, 72 A.; Ou dinot, H. af Reggio, 72 A.; Grev Molitor, 68 A.; Grev Gerard, 66 A.; Grev Clauzel, 67 A.; Marquis af Gronchy, 73 A.; Grev Valer, 66 A. –
Viborger Samler, 1840-04-14
Af Rigets 73 Generallieutenanter er den ældste 73, og den yngste 48 Aar.
Viborger Samler, 1840-04-14
Le Temps melder, at den angaaende den overordentlige Credit for Algier nedsatte Commission skal have erklæret med 8 Stemmer imod 1, at den vilde foreslaae en betydelig Reduction i den af Regjeringen forlangte Sum, at den fremdeles vilde tilkjendegive sin Uvillie over ethvert System, der havde til Formaal Udvidelse af vore nuværende africanske Erobringer, samt udtrykke Ønsket om, at Regjeringen maatte ville indskrænke sig til tre faste Puncter. - Men ifølge de nyeste Efterretninger fra Paris af 5te April skal Commissionens Formening og Anskuelse finde levende Dadel og Modsigelse. Det er vist, at Besiddelsen af Algier har kostet Frankerig uhyre Offere og ingen øiensynlig Vinding, og der maa gjøres Ende paa den hidtilværende provisoriske Tilstand. Det Sandsynligste er, at den franske Ærgjerrighed ikke vil kunne beslutte sig til at opgive endog den allernbetydeligste Deel af det africanske Gebeet, der allerede har kostet saa mange Franskmænds Blod og saa uhyre Summer, og været Skuepladsen for den skjønneste Krigerdaad. Sydamerica. Republiken Nruguay. Montevider, den 31te Decbr. Jforgaars erholdt vi den uventede Efterretning, at der er leveret et afgjørende Slag imellem vor Fristats Tropper og den argentinske Hær. Argentinerne aabnede Slaget, og trængte ved et uformodet Angreb vor høire Fløi tilbage. De Flygtende samlede sig imidlertid atter, og, efterat Kampen var bleven almindelig, og havde vedvaret i 4 1/2 Time, lede Argentinerne et fuldstændigt Nederlag. Fienderne have mistet deres Bagage, Artillerie m.m., og Alt bebuder, at vort Territorium vil vorde befriet for Gen. Rosas fremtidige Jndfald. Dennes Stilling er høist critisk, og man tør II. forvente, at Anliggenderne i Buenos Ayres nu ville ile deres Afgjørelse imøde med stærke Skridt. – J et nyere Brev fra Montevideo af 14de Jan. siges at Argentinernes Hær er opløst, og at 2000 Mand frivillig ere traadte ind i Uruguays Tjeneste. Admiral Leblane, der er afløst af Admiral Dupotet, er vendt tilbage til Frankerig.
Viborger Samler, 1840-04-14
Handels=Efterretninger. Hamborg, den 10de April. J de sidste 8 Dage har der været megen Omsætning i Hvede – 1000 a 1100 Læster, hvoraf det Meste kjøbtes for Frankerig, fiin og vægtig Vare forlangtes meest, og er 3 a 5 Rthlr. høiere i Prisen, alle andre Sorter 2 a 3 Rthlr. høiere end forrige Fredags priser. J Rug liden Omsætning; Byg søgtes; Alt, hvad der ankom af denne Artikel, kjøbtes til uforandrede, af og til og til høiere Priser. Havre kjøbtes til uforandrede Priser til Forbrug her paa Stedet; Raps fandt Afsætning til noget bedre Priser.
Viborger Samler, 1840-04-14
London, den 6te April. Vi have idag herligt Veir, men Forpagterne trænge til Regn, for at den nedlagte Sæd kan komme op. Fiin engl. Hvede har holdt sig meget fast til forrige Uges Priser. Simplere skotsk Hvede er vanskelig at afsætte; sammes slette Qvalitet, der kun til lave Priser finder Kjøbere, har væsentlig nedtrykket de londonske Gjennemsninspriser. Byg er hist og her dyrere, og nogle skjønne Partier af fremmed Byg have betinget 40 S. Paa Havre er der Mangel; Prisen uforandret.
Viborger Samler, 1840-04-14
Kjøbenhavn. J denne Maaned ville tre Skibe afgaae herfra til Ostindien, – hvilket er et saa stort Antal, som der ikke i lang Tid har været anvendt til denne engang saa almindelige og saa indbringende Fart, nemlig Skibet "den danske Eeg," for Grosserer Sass, Briggen "Proteus" for Jacob Holm & Sønner og Briggen "Rotal for Grosserer, Broberg; vi haabe at dette maa være et heldigt Varsel for vor fremtidige Handel paa Jndien. (Dagen.)
Viborger Samler, 1840-04-14
Foraars-Hestemarkedet i Flensborg hørte til de meest besøgte og bedste, man der nogensinde har havt, da mange Kjøbere havde indfundet sig. Paa Markedet vare mange Luxus- og Arbeidsheste og Kjøbene bleve afsluttede rask og størstedelen til høie Priser. Gode Arbeidsheste bleve betalte med 80 til 100 Rdlr. Cour., 3 Aars magre tildeels lige saa dyrt. Samtlige Lurusheste bleve langt høiere betalte, nogle endog med 170 Rdlr. Cour. (Flensb. Av.)
Viborger Samler, 1840-04-14
Paa Altona Qvægmarked den 6te April vare 460 Stkr. stort Hornqvæg paa Markedet, hvoraf 314 Stkr. solgtes og 146 Stkr. forbleve usolgte.
Viborger Samler, 1840-04-14
Jndenlandske Efterretninger. Under 8de April har Hs. Majestæt udnævnt til Medlemmer af en Commission, der skal overveie Straffeanstalternes bedre Jndretning m.m., Dhrr. Cancelliedeputerede, Etatsraaderne Lange, Holm, Rathgen og Lillien crone, Prof. David, Etatsr. Koch og Bygningsmspecteur Friis. Til Secretair er udnævnt Cancelliesecretair Fiedler. Prem. Lieutn. af Søetaten C. v. Dockum er udnævnte til Colonialadjudant og constitueret Havnecapitain paa St. Croix. (Dag.)¬
Viborger Samler, 1840-04-14
Med Cadetcorvetten ere udcommanderede, som Chef Capitain C. Paludan, Næstcommanderende: Capt.-Lieutn. J. A. Meyer; Meddommer: Capt. Lieutn. Langemarck; Cadetofficierer: Capt. Lieutn. Prosilius, Prem. Lieutenanterne Jpsen og Marstrand. (Dag.)
Viborger Samler, 1840-04-14
Det glæder os at kunne underrette vor Læsere om, at Stændersagen angaaende "Tidenders og Journalers Forsendelse med Posten" er afgjort, og at Hs. Majestæts Resolution under 10de April er bleven rescriberet til Generalpostdirectionen. Foreløbigen meddele vi det Væsentlige af Bestemmelserne nemlig, at Res. af 22de April 1834, ifølge hvilken ingen Andrag om Forsendelse med Posten af Blade maatte forelægges Hs. Majestæt, bortfalder. Med Hensyn til Portoen, da er denne bleven nedsat, samtlige Omkostninger inclusive, naar Distributionen og Jndcasseringen skeer gjennem Postvæsenet, til 25 pCt. af Bladets Abonnementspriis. (Bri. Tid.)
Viborger Samler, 1840-04-14
Udfaldet af de den 9de April afholdte Communalvalg for Kbhavn var følgende: Af de 1929 Vælgere deeltoge 1071 i Valghandlingen; 858 gave altsaa ikke Stemme. Til Borger=Repræsentanter valgtes: Assessor AlgreenUssing (med 864 Stemmer), Prof. David (756), Jernstøber Lunde (734), Grosserer P. C. Kundtzon (694), Grosserer J. Omen (643), Fabriqueur A. Fibiger (636), Capitain Herforth (626), Etatsraad L. N. Hvidt (621), Silke= og Klædehandler H. P. Hansen (617), Candidat, O. Lehmann (601), Bankdirecteur Haagen (560), Tobaksfabriqueur Bonnesen (541), Procurator Balth. Christensen (538). Til Suppleanter valgtes: Bagermester Schersig (med 480 St.), Naalemagerm. Hjorth sen. (467). Snedkermester A. D. Andersen (446), Grosserer Fiedler (444), Hattemagermester B. Petersen (289) og Grosse, rer Sass (250). (Bl. T.)
Viborger Samler, 1840-04-14
Under 7de April sidstleden har Cancelliet beordret den Sag indanket for Høiesteret, som var anlagt imod dette Blads forrige Redacteur paa Grund af en i forrige Aargangs Nr. 354 optagen Artikel om de af Studenterne herved Universitetet til Kongen indgivne Adresser, og under hvilken Tiltalte ved Lands-Over- samt Hof= og StadsRettens Dom af 21de Marts dette Aar er frifunden for Actors Tiltale og Salariums-Omkostningerne idømte det Offentlige. Som Actor for Høiesteret møder Advocat Buntzen og som DefensoJustitsraad Høegh Guldberg. (Kbhposten.)
Viborger Samler, 1840-04-14
Jnstitsraad Frydensberg, Amtsforvalter i Kbhavns Amt, er død den 8de ds. (Dag.) Redact, af Kbhposten er ved flere forskjellige Privat skrivelser bleven gjort opmærksom paa, at der i Frederiksborg District, hvis Birkedommer, Cancelliraad v. Hadeln, for henimod 2 Maaneder siden er bleven ansat andetsteds, skal gaae saare mange af de groveste Forbrydelser i Svang, idet det hører til Dagens Orden, at Tyverier, Jndbrud, Overfald og andre Misgierninger blive udøvede, og det endog skal være usikkert ved Nattetider at kjøre igjennem Skovene.
Viborger Samler, 1840-04-14
Ved Kjøbenhavns Amts søndre Birk er for ikke lang Tid siden paadømt en i psychologisk Henseende ganske mærkelig Sag. En 13aarig Dreng herfra Staden, som ingenlunde henhørte til den laveste Klasse, gik nemlig en Søndag forrige Sommer i Dyrehavstiden, uden sine Forældres Tilladelse, ud i Skoven. Da han af Frygt for Revselse ikke turde vende tilbage, fortsatte han sin Vandring og flakkede en Tid omkring i Egnen af Frederiksborg og Helsingør. Senere fjernede han sig herfra og gjennemstreifede hele Østkanten af Sjælland, indtil han i October anholdtes i Egnen ved Vordingborg. Paa denne Tour begik den lille Vagabond, stedse med stigende Dristighed, en Mængde Tyverier, som under Sagen kun tildeels og det med stor Besværlighed, bleve oplyste, fordi Drengen ikke selv kjendte de Steder, hvor han havde øvet sig i sin Metier. Da det var første Gang, bemeldte Person var under Tiltale for Tyveri, dømtes han kun til at revses med Riis. (Kbhp.)De fleste Danske - siger Marmier i sine Reise-Bemærkninger om Danmark, som ei høre til de lavere Classer, skamme sig næsten ved at bære en Kjole, naar de ikke tør fæste et lille farvet Baand paa dens Bryststykke, men især vilde en saadan Mand ansee sit Liv for i feilet, naar han ikke kunde sætte en eller anden Titel, om end noksaa lille, foran sit Navn. Regjeringen har med Omsorg stræbt at hielpe denne Nationaltrang; thi Hofcalenderen indeholder 140 Qvartsider med dobbelte Spalter, hvor alle de forskjellige Titler findes opregnede, som den kongelige Naade har uddeelt blandt Landets lykkelige Familier. Der findes i Danmark 150 Kammerherrer, 300 Kammerjunkere, 18 Geheime-Conferentsraader, 32 ordentlige dito, 130 virkelige Etatsraader, 89 titulaire dito, og en utallig Mængde Justitsraader, Commerceraader, Cancelliraader, Krigsraader, Secretairer &c. Ved denne høimodige Uddeeling af Titler ere Kjøbmændene og Haandværkerne ikke forglemte. Nogle Hundrede af disse have Ret til at kalde sig Hoskjøbmænd, Hofskræddere, Hofskomagere &c.
Viborger Samler, 1840-04-14
Da det i den Frisindede" supponerede Tilfælde, at en Prinds af Blodet byder sine Creditorer 50 pCt., skal have givet Anledning til det Rygte, at dermed sigtedes til forhaanden værende Facta og til en bestemt Personlighed, erklærer bemeldte Blads Redaction i et følgende Nummer: "at man har underrettet den om, at den saaledes formeentlig Tilsigtede hverken har truffet eller har isinde at træffe noget saadant Arrangement, som det Stykket omtaler – Noget, som Redactionen forresten, for sit Vedkommende, heller intet Øieblik havde kunnet antage.
Viborger Samler, 1840-04-14
Kiel. Det herværende Commediehuus er bleven solgt for 22,000 Rdlr.
Viborger Samler, 1840-04-14
Ved at optage den i Hemp. Av. meddeelte Begivenhed fra Jldebranden i Høime (see d. Bl. No. 58), er "Dag. kommen til at tænke paa en anden, endnu mere comisk Redningshistorie, hvor det dog ikke var Jld, men Vand man havde at befrygte, og fortæller saaledes Følgende: Ved en stor Oversvømmelse i Aaret 1436 steg Vandet, i Tønningen saa høit, at det gik ind i Husene. En derværende Borgermester, Ande Dethleffs, vidste ikke noget bedre Sted at redde sig til end sit største Bryggerkar, som han krøb ned i, idet Haab at Vandet ikke skulde naae til dets Rand. Den stakkels Borgemester anede imidlertid ikke, hvilken anden Fare han derved kom i, thi Vandet steg saa høit, at Karret blev flot, drev ud af Huset og seilede ned af Gaderne. Lidet nyttede det kun at Borgemesteren raabte om Hjelp. Hans Undersaatter hørte vel Raabet og sprang til Vinduerne, men hvad var herved at gjøre; de kunde kun vride Hænderne i Fortvivlelse og lade ham seile. Det usædvanlige Fartøi tog nu sin Cours ind i Eideren og ud af Havet til, saa Borgemesteren efter al menneskelig Formodning var uden Redning; men Skjæbnen vilde det anderledes, og landsatte det ved Büsum i Dithmarsken, hvor Bønderne med megen Forbauselse trak Borgmesteren ud af Bryggerkarret. (Dag.)
Viborger Samler, 1840-04-14
En Jndsender har i Ribe Avis fremsat det Spørgsmaal: "Bør og kan der ikke foretages Noget, der kunde forskaffe det forhen livfuldere Ringkjøbing en nogenlunde brugelig Jndseiling, og et kortere og renere Udløb for den af Havet inddrevne og af betydelige Strømme tilførte Vandmasse?"Et talrigt Følge havde den 6te de, samlet sig i Veile for at stæde den ædle Justitsraad Worsaae til Jorden. Embedsmænd og Borgere, Alle fulgte ham med dyb og inderlig Veemod. Man saae ved denne Leilighed, med hvilket kjærligt Sindelag selv den simpleste Jndvaaner veed at paaskjønne den redelige Embedsmands Fortjenester. Enhver havde stræbt at bringe den Afdøde det sidste hjertelige Farvel. Ligefra Sørgehuset til Graven var Veien bestrøet med Grønt. J Kirken, hvor Provst Jørgensen i en hjertelig Tale havde skildret den Afdødes Menneskeværd, afsang et Chor af Damer og Herrer en i denne Anledning digtet Psalme. J Havnen flagede Skibene paa halv Stang og affyrede Sørgesalver. Ved Jndgangen til Kirkegaarden blev Liget, som bares af Haandværksmestere, modtaget af det borgerlige Musikcorps med blæsende Jnstrumenter. En kjærlig Siæl havde ladet Gravens indvendige Sider beklæde med Moos, saa Liget hviler i et hyggeligt Gravkammer, om hvilket man bogstavelig kan sige med Digteren: "Ovenlige Grav, i Din Skygge boer Fred. (Veile A.) Forrige Søndag grundlagdes en Asylforening i Hør sens, og til at forestaae samme valgtes 12 Bestyrere. Repræsentantskabet for Handelstanden i Aalborg udlover i Avisen en Douceur af 10 Rbd. til enhver af de Sognefogder i Aalborg Amt, som herefter beviislig anholder nogen Bissekræmmer.
Viborger Samler, 1840-04-14
Aalborg. Tyverier og Jndbrud høre, desværre, ikke til Sjeldenhederne her. Saaledes er atter i en af de sidste Nætter brudt igjennem et Vindue ind hos Hr. Værtshuusholder Hansen i Snorren, hvor Tyven eller Tyvene, der vel maae have været kjendte med Leiligheden, endog havde den Dristighed, af en Skuffe at fremtage en Stik sang og andre Materialier, hvormed man opbrød Pulter og deraf udtog de contante Penge, som der forefandtes og som heldigviis denne Gang ikke udgjorde over 16 Rbd. Tyven er ikke opdaget. (Aalb. Av.)
Viborger Samler, 1840-04-14
Jfølge Bekjendtgjørelse fra Hassing Refs Herreders Contoir har Agger Canal siden Febr. Maaned d. A. været seilbar og indtil Udgangen af Marts Maaned ere udpasserede 9 og indpasserede 19 Skibe til og fra Norge, og efter modtagen Beretning fra Lodseriet er den almindelige Dybde i Canalen paa Havrevlen 6 1/4 Fod og paa Mellemgrunden 81, paa Ankerpladsen 10 og paa Fjord grunden 5 3/4 Fod.
Viborger Samler, 1840-04-14
Hr. Stabell til Øster=Keilstrup har erholdt Tilladelse til at anlægge et Landbrænderie. (Ab. A.)¬
Viborger Samler, 1840-04-14
J Landsbyen S. i Jylland tildrog sig følgende Begivenhed under sidste Folketælling. Skolelæreren i Byen, som forestod Optællingen, indfandt sig hos en Enke, hvor der paa samme Tid opholdt sig et forulykket Fruentimmer, Moder til et uægte Barn. Dette Fruentimmer, som i længere Tid havde været sindsvag, blev ved denne Optælling beængstiget og skjulte sig, i Forvildelse, i et tilstødende Værelse, idet hun formeente Skolelæreren Jndgangen dertil. Denne henvendte sig nu til Stedets Sognepræst, Pastor K., der formedelst denne Fremgangsmaade – som han, forunderligen nok, maa have udtydet som Gjenstridighed, ihvorved han kjendte hendes Aandsvækkelse – selv fandt sig opfordret til at begive sig til Enkens Huus. Ankommen dertil fandt han endnu stedse Døren lukket, og da den ei paa Befaling blev aabnet, blev Døren derpaa sprængt. Fruentimmeret skjulte sig nu som en Forstyrret i Sengeklæderne hvilke man lod afkaste Sengen. Men hvad den Arme er var forstyrret, skal hun være bleven det, efter nu at være bleven afmalet Helvede saa hedt, som det nogenlunde kunde beskrives af Dødelige. Endelig slap Synderinden med det udtrykkelige Paalæg, strax at tilveiebringe sit Skudsmaal, hvilket hun ei var i Besiddelse af og som Præsten saameget bedre kunde have forskaanet hende for, da han forud kjendte hende og den Tilstand, hvori hun befandt sig. Man ventede paa hendes Tilbagekomst – men forgiæves - hendes Liig fandtes kort efter i Stranden. (Jyllandsposten.)
Viborger Samler, 1840-04-14
Ledige Embeder. Lidøe og Smørum Sognekald i Sjællands Stift, 450 Rd.
Viborger Samler, 1840-04-14
Rorbye Sognekald i Sjællands Stift, 330 Rd. - Districtschirurgicatet i Nykjøbing paa Morsøe.
Viborger Samler, 1840-04-14
(Børs-Coursen, af 10de April, er uforandret.) Copulerede i Aarhuus, den 10de April: Sognepræst til Beder og Malling Menigheder Hr. Wilhelm Paludan Møller og Frøken Sophie Dorothea Michaelis.
Viborger Samler, 1840-04-14
Paa Skjærtorsdag prædiker Hs. H. Hr. Stiftsprovst Ridder Schjødte i Domkirken; i Søndresogns Kirke Hr. Pastor Ursin.
Viborger Samler, 1840-04-14
AVERTISSEMENTS. Det behagede Forsynet den 11te Dennes at bortkalde til det bedre Liv min uforglemmelige Moder Ida Lucie Gjerup, født Nerger, samme Dag og samme Time, som den Almægtige for 71 Aar siden havde ladet hende indtræde i Livet. Hun levede 23 Aar i lykkeligt Ægteskab med hendes for 17 Aar siden afdøde Mand Jørgen Brøchner Gjerup, forhen kongelig Landmaaler og Kjøbmand. Fire Børn af dette Ægteskab begræde alle hendes Bortgang, men jeg, som den eneste af dem, der var her tilstede, føler i Særdeleshed Savnet af en elsket og stedse kjærlig Moder. Hun var elsket og agtet i sin Kreds og vil vist hos Mange leve i kjærligt Minde. Min Trøst er det Haab: vi sees igjen. Viborg, den 13de April 1840. Paa egne og fraværende Sødskendes Vegne Jørgen Gjørup.
Viborger Samler, 1840-04-14
Litteraire Anmeldelser. Gallerie for fremmede Classikere. 73 B. 80 s. Haandbibliothek for Morskabslæsning. 2 B. 2 H. 32 s. Magazin for Ungdommen. 5 H. 48 s. umalla og Peder Paars paa Anholt, 2 dramatiske Digtninger af W. Holst. 72 s. Meyers Universum. 6 B. 1 H. 40 sk.
Viborger Samler, 1840-04-14
Fædrelandets Muser. Pantommisk Forspil af Bournonville. 8 s. Riise, historisk geographisk Archiv. Januar=Heftet. 61 s. Napoleons Felttog 1812. 2det Oplag. 3 H. 32 s.
Viborger Samler, 1840-04-14
Conversationslexicon (complet i 14 a 16 Hefter a 48 s.) Langes Criminalsager. 6 B. 4 H. 64 s. Mundheld og Meninger og Landvæsen og Bondehandel, samlede af J. H. S. 36 s. Esrichts Psychologie 11. 4 H. 64 s. Sommer, Haandbog i Hudpathologien. 1ste Afsnit. 76 s. Bocks Anatomie. 6 H. 48 s. Bøttigers Verdenshistorie. 2 B. 2 H. Subskripr. 32 s. Boglpr. 48 s. Dahlmanns Danmarkshistorie, 2 H. 48 s. Welhaven, Antydninger til et forbedret Palmeværk. 44 s. Rosenvinges geistlige Reskripter. 3 B. 4 H. (Slutnings heftet). Bogladepriis 1 Rbd. 24 s. P. C. Kabell. Faaes hos Jubelgave til Femhundredeaarsdagen af Grev Geerts Fald, "Ridder Niels Ebbesen" Optrin fra Tronfølgetvisten i Danmark 1340, et Sørgespil af J. G. G. Briem, faaes for 4 Mk. hos Boghandler P. C. Kabell. 550 Rbd. Sølv, af offentlige Midler, kunne, imod anordningsmæssig Sikkerhed, erholdes tillaans i 13de Juni Termin d. A., naar man derom henvender sig til Forvalter Jacobsen paa Thiele.
Viborger Samler, 1840-04-14
En Gartner, der tillige er Skytte, ønsker sig til 1ste Mai Condition som saadan. Bogtrykkeriet anviser.
Viborger Samler, 1840-04-14
Proclama. Creditorerne i afgangne Gaardmand Jens Andersen Møldrups og efterlevende Enkes Mariane Jensdatters Fælledsboe af Slemstrup i Aars Sogn indkaldes herved med 12 Ugers Varsel til for undertegnede Skifteforvalter at anmelde og beviisliggjøre deres Fordringer. Herredscontoiret i Løgstøer, den 7de April 1840. Svanenskjold.
Viborger Samler, 1840-04-16
No. 61. 68 Aarg. Kongelig allern. privilegeret. Viborg Stifts-Tidende. Forsendes med Brevposten i Danmark og Hertugdømmerne.
Viborger Samler, 1840-04-16
KatharineservereensbrænderhaanTorsdagen den 16de April 1840. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.